’n Plaaswerker het waarskynlik ’n bejaarde boer en sy vrou se lewe gered nadat ’n blouligbende hulle gisteroggend op hul plaas tussen Koster en Lichtenburg in Noordwes aangeval het.
Die bende was baie aggressief en het die boer, mnr. Willie Meyer (80), se kop met ’n pistoolkolf “stukkend geslaan”, het sy vrou, Martie (70), vertel.
Die rowers het hom op die vloer neergegooi en met ’n pistoolkolf teen die kop geslaan, het sy vrou vertel.
Die rowers het die egpaar beveel om in die kombuis op stoele te gaan sit terwyl hulle die huis deurgesoek het.
’n Plaaswerker, wie se identiteit voorlopig weerhou word, het mnr. Flip Venter, wat ’n deel van die plaas huur, gaan roep, het Fourie gesê. Venter was in ’n stoor ’n ent van die plaashuis doenig.
Toe die rowers hom sien aankom, het hulle met mnr. Meyer se selfoon en trouring gevlug. Buite die huis het een van die booswigte ’n skoot in Venter se rigting geskiet en hom gemis.
Fourie het gesê mnr. Meyer kon nie presies sê watter soort voertuig die rowers gebruik het of wat die registrasienommer is nie. Hy weet net dit was ’n “donkergroen voertuig”.
Drie vroue het wonderbaarlik oorleef nadat hulle ontvoer is, een in die kop geskiet is, ’n tweede in die mond en die derde saam met die ontvoerders in ’n motorongeluk was.
“Dit was die tuinier,” het ’n bebloede mev. Anna Jacoba Myburgh (55) van Bronkhorstspruit, oos van Pretoria, gesê. Beeld het gister, sowat vier uur ná die ontvoering, langs ’n grondpad op haar en ’n weldoener, mnr. Douwe Steyn, afgekom.
“Ek weet nie waar Edri (Myburgh, haar skoondogter) is nie. Ek weet nie waar hulle haar afgelaai het nie. Hulle het my in die kop geskiet en toe langs die pad uitgegooi.